Ek het geen probleme ervaar nie, behalwe vir die feit toe ek daar aankom daar mense naby die swem-area gesit het met baie harde musiek en 'n geskree. Dit het nie vir my 'n goeie indruk gegee nie en dan het my broer hulle in een van die plekkies naby die hek gebly en hulle het niks warm water gehad nie. Kyk asseblief dat alle plekke warm water het.
Wat 'n rustige en veilige omgewing om in te oornag. Die kamer was skoon en is lekker ruim. Die elektriese kombers op 'n ferm matras was 'n treffer. Ons sal enige tyd weer daar oornag indien die geleentheid hom voordoen.
Die eenheid wat ek bespreek het was 1 eenheid met 2 vertrekke. Ek het bespreek vir 'n troue en daarom wou ons nie aparte eenhede gehad het nie. Behalwe vir die verkeerde kamers was die plek mooi netjies en skoon.
Op aankoms was die skoonmaker nog besig, die woonstel waar ons gebly het, was wel groot en badkamers skoon maar dis heel agter in die kompleks weggesteek en het gevoel of ons nie regtig deel is van die plek nie. Die ander geriewe was wel beskikbaar. Vinnige oorslaapplek ja, maar waarde vir geld nee. Vir dieselfde prys kon ek in luukse tent met warmwaterswembad en beter geriewe bly vir 'n naweek by 'n ander plek.
Ek het die Rooster Bedroom bespreek, maar Geoff het ons in die Weaver Chalet laat bly vir die naweek teen geen ekstra fooie. Geoff, jy is 'n gasheer 1000. Die atmosfeer van Pine Valley is rustig en die omgewing pragtig. Hoogs aan te beveel vir enige iemand.
Ons het so lekker geslaap! Die eienaar is super vriendelik. Hy het vir ons die heerlikste ontbyt gemaak die volgende oggend. En die honde is pragtig!
Ek het in Kingfisher gebly, die afwerking op die eenheid kort aandag, dit lyk of dit baie haastig gedoen was en doen afbreek op die eenheid.
Ek was nogal teleurgesteld - die omgewing is pragtig maar ek het meer verwag van die kamer. Die gordynhakies het uitgehaak of is nie daar nie - so die gordyne hang sulke "loops". In die badkamer is daar 'n rol-blinder wat nie die hele venster aan die kante toemaak nie - uiteraard skend dit privaatheid. In die stort is daar 'n gat in die plafon, om welke rede ook al. Nodeloos om te sê ek het die hele tyd gewonder of gaan daar nie een of ander iets uit die plafonruimte in die stort klim/val nie.
Die eenheid het 'n snaakse reuk gehad en was nie mooi skoon nie. Die mat in die sitkamer was vreeslik vuil.
Dit sou aangenaam wees om ten minste 2 x 500 ml water in die yskas te kon vind. En 'n muskietmasjien!
Baie dankie vir 'n lekker naweek dit was so rustig net jammer dit het so baie gereën, kon nie eintlik die swembad gaan geniet nie. Baie dankie vir die gasvryheid en die hulp met my hondjie.
Die eienaar, Geoff, was vir ons 'n uitstekende gasheer. Hy het uit sy pad uit gegaan om vir ons behulpsaam te wees in die tyd wat ons daar was. Vernaam toe ons ewe skielik in nood verkeer het, het hy 120% gegee. Regtig die ekstra myl geloop om sy medemens uit te help. Ons is Geoff innig dankbaar en vriendskappe is gemaak. Thank you Geoff for everything. We will always recommend your establishment.
Die vriendelikste diens wat ek nog gehad het. Elke oggend is daar nuwe hout ingebring vir 'n lekker vuurtjie. Daar is elke oggend skoongemaak en die feit dat troeteldiere welkom is, is vir my die beste van alles!
Baie netjiese plek wat goed toegerus is. Sou graag nog 'n nag of 2 wou bly om 'n meer oordeelkundige terugvoer te kon gee. Sal beslis aanbeveel.
Dit is 'n lekke plek om te rus en dis naby alles. Ons het baie lekker gebly en die eienaar is baie vriendelik. Die ontbyt was uit die boonste rakke. Ek sal weer daarheen gaan.
Ons het die opsie gehad om te kom en gaan soos ons wil wag ander lodge's nie bied nie. Jy word nie gesteur deur personeel nie.